බොහෝ ඈත අතීතයේ පුලතිසි නුවර රාජධානිය පැවැති සමයේ ගොඩනැංවුණු පරාක්‍රම සමුද්‍රය මහා පරාක්‍රමබාහු රජුගේ නිර්මාණයකි. වර්ෂ 1153ත් 1186ත් අතර කාලයේ ලංකාවේ රජකම් කළ මහා පරාක්‍රමබාහු රජු රජරටට වැව් අමුණු විශාල ගණනක් දායාද කළේය. විහාරස්ථාන බොහෝ ගණනක්ද කරවීය. ඒ සමග ලංකාව සෞභාග්‍යමත් කළේය. ලංකාවේ වැවූ වී පිටරටවලට පවා පැටවීමට තරම් එකල ලංකාවේ කෘෂිකර්මය දියුණු විය. ඒ සඳහා මේ පරාක්‍රම සමුද්‍රයේ එකතු වූ මහා ජල කඳ පිටිවහලක් වූයේය. පොළොන්නරුවට පය තැබූවිට නගරයේ පැත්තකින් පෙනෙන පරාක්‍රම සමුද්‍රය වූ කලී පොළොන්නරුවේ සංකේතය යැයි කිවහොත් එය අතිශයෝක්තියක් නොවේ. පසෙකින් පූජනීය නගරයත් අනෙක් පැත්තෙන් පරාක්‍රම සමුද්‍රයත් වෙන් කරමින් ඉදිකෙරුණු පාරේ යන විට පරාක්‍රම සමුද්‍රයේ සීතල ජලය සිපගෙන හමා එන පවන ගත සනසාලයි. එවිට සිතෙන්නේම වැව් බැම්මට නැග ඒ වැව් බැම්ම දිගේම ඇවිදින්නටය.
පරාක්‍රම සමුද්‍රය කගේ නිර්මාණයක්ද?
පරාක්‍රමබාහු රජුගේ